విదేశీ సర్వర్ల నుంచి భారతీయుల డేటా తొలగిస్తాం
- ఈ ప్రక్రియతో ప్రతికూల ప్రభావమూ ఉండొచ్చు
- అంతర్జాతీయ పేమెంట్‌ సంస్థ మాస్టర్‌కార్డ్‌
న్యూఢిల్లీ: విదేశీ సర్వర్లలో ఉన్న భారతీయ వినియోగ దారుల సమా చారాన్ని తొలగి స్తామని అంత ర్జాతీయ పేమెంట్‌ సంస్థ మాస్టర్‌కార్డ్‌ వెల్లడించింది. ఈ ప్రక్రియను మొదలు పెట్టేందుకు 'కచ్చితమైన తేదీ'ని కూడా రిజర్వ్‌ బ్యాంక్‌ ఆఫ్‌ ఇండియా(ఆర్బీఐ)కి ప్రతిపాదించింది. అయితే ఈ ప్రక్రియ చేపట్టడం వల్ల కొంతకాలం కార్డు భద్రత బలహీనపడొచ్చనీ హెచ్చరించింది. భారతీయ వినియోగదారుల సమాచారం దేశంలోనే నిక్షిప్తం చేయాలని పేమెంట్‌ కంపెనీలకు ఈ ఏడాది ఏప్రిల్‌లో ఆర్బీఐ ఆదేశించింది. ఈ మార్గదర్శకాలు అక్టోబర్‌ 16 నుంచి అమల్లోకి వచ్చాయి. అయితే అక్టోబర్‌ 6 నుంచే లావాదేవీలను పూణెలోని సాంకేతిక కేంద్రంలో నిక్షిప్తం చేస్తున్నామని మాస్టర్‌కార్డ్‌ తెలిపింది. అలాగే విదేశీ సర్వర్లలో భారతీయ వినియోగదారుల సమాచారాన్ని తొలగిస్తామని కేంద్ర బ్యాంకుకు తెలిపారని మాస్టర్‌కార్డ్‌ దక్షిణ ఆసియా, ఇండియా అండ్‌ డివిజన్‌ ప్రెసిడెంట్‌ పొరుశ్‌ సింగ్‌ అన్నారు. ఈ తొలగింపు ప్రక్రియ వల్ల వినియోగదారులు ఎదుర్కొనే పలు సమస్యలనూ వివరించామని తెలిపారు. కాగా, తొలగింపు ప్రక్రియ కోసం నియమిత తేదీని కూడా ప్రతిపాదించారని చెప్పారు. ఈ తేదీపై ఆర్బీఐ ఇంకా ఆమోదం తెలుపాల్సి ఉన్నదని అన్నారు. దాదాపు 200 దేశాల్లో తమ కంపెనీ కార్యకలాపాలు నిర్వహిస్తోందని, ఏ దేశమూ ఈ తరహా ఆదేశాలివ్వలేదని ఈ సందర్భంగా ఆయన తెలిపారు.
మీ స్నేహితులకు రికమెండ్ చెయ్యండి